प्रतिभा सम्मान समारोह का आयोजन आज
दमोह। अंबेडकर चौक स्थित मानस भवन में 27 दिसंबर को सुबह 11 बजे से प्रतिभा सम्मान व लोधी परिवार मिलन समारोह का आयोजन किया जा रहा है। जिसमें राष्ट्रीय लोधी अधिवक्ता परिषद एवं जिला लोधी सभा अधिकारी कर्मचारी संगठन मौजूद रहेंगे। कार्यक्रम में दमोह सांसद प्रहलाद पटेल, जबेरा विधायक प्रताप सिंह, पूर्व सांसद शिवराज सिंह, चंद्रभान सिंह व पूर्व मंत्री दशरथ सिंह के शामिल होने की सूचना है। अखिल भारतीय सेवा के अधिकारी एनबीएस राजपूत कमिश्नर व उनकी प|ी अनुपमा सिंह डिप्टी कलेक्टर अमर सिंह चंदेल भी कैरियर गाइडेंस देने के लिए शामिल हो रहे हैं। लोधी समाज के प्रांतीय अध्यक्ष कोक सिंह नरवरिया, वरिष्ठ उपाध्यक्ष हीरा सिंह व प्रांतीय महामंत्री विजय सिंह पडेरिया भी मौजूद रहेंगे। समारोह में प्रतिभा सम्मान, कैरियर गाइडेंस, लोधी परिवार परिचय की गतिविधियां होगी।
जिला लोधी समाज जिला लोधी सभा अधिकारी कर्मचारी प्रकोष्ठ के जिलाध्यक्ष नन्हें सिंह ठाकुर व अधिवक्ता परिषद के अध्यक्ष सुप्रीम कोर्ट के एडवोकेट वरूण ठाकुर नेे सभी लोधी परिवारो से कार्यक्रम में शामिल होने की अपील की है।
hin_Deva hin_Deva hin_Deva